Create machine learning models

Tento študijný program pozostáva z 5 modulov. Jeho zameraním je vytváranie machine a deep learning modelov pomocou pythonu a azure machine learning studio. Je určený pre ľudí, ktorí majú už nejaké skúsenosti v tejto oblasti, alebo majú silný matematický základ. Celkový kurz má odhadované trvanie 5h 18min a pokrýva modelovanie umelej inteligencie od základných modelov, ako je regresia, až po tie zložitejšie neurónové siete.

Každý z modulov sa venuje jednému typu modelovania a to regression, classification, clustering a deep learning models. Pozostáva z teoretickej a praktickej časti. V teoretickej časti sú vysvetlené základné princípy fungovania modelu a funkcie, potrebné pre programovanie samotného algoritmu. V praktickej časti sú vytvorené cvičenia ku každej kapitole. V cvičeniach je ukázaný syntax a ďalšie teoretické znalosti zasadené do praxe. Pri prvých štyroch moduloch sú cvičenia priamo nahraté v stránke Microsoft learn ako jupyter notebooks. V prípade posledného modulu (deep learning models) je priložený link na azure stránku, kde je potrebné si vytvoriť konto a následne sa prihlásiť. Podľa uvedeného postupu sa vytvorí prostredie pre machine learning studio, kde sa nahrajú súbory s cvičeniami z githubu.

Na konci každého modulu je súbor s extra cvičením, respektíve extra projektom. Tento projekt slúži na upevnenie znalostí a presunutie ich do praxe. Je dobrovoľný a čas na jeho vypracovanie nie je zahrnutý v uvedenom čase študijného plánu.